section_heading: Gospodarski i kulturni razvoj
paragraph_text: Termalni izvori imali su važan utjecaj na razvoj vrtova i perivoja u Daruvaru. Grof Antun Janković tijekom 18. stoljeća podiže dva perivoja – lječilišni (1762.), a od 1771. do 1780. perivoj uz svoj barokni dvorac. Lječilišni perivoj u Daruvaru značajan je po tome što je prvi i najstariji lječilišni perivoj u kontinentalnoj Hrvatskoj. Nastajao je u nekoliko faza uz termalne izvore i lječilišne zgrade kombinacijom barokno-klasicističkih i pejzažnih elemenata u vrtnoj umjetnosti. Krajem 19. i početkom 20. st. bio je među najpoznatijim i najljepšim lječilišnim perivojima u državi. Dvorski perivoj jedan je od najstarijih perivoja na području Slavonije koji je podignut  u kombinaciji baroknog i pejzažnog stila u vrtnoj umjetnosti. Jedan je od naših rijetkih povijesnih perivoja u kojem su još uvijek vidljivi elementi stilova kojima je pripadao i u kojem su još prisutni poneki primjerci biljnih vrsta iz prvih godina njegova podizanja među kojima se ističe muški primjerak vrste Ginkgo biloba, zaštićen kao spomenik vrtne arhitekture.<ref>